Qorni ko‘rishga musharraf bo‘lgan saudiyaliklar Allohga shukronalar keltirishmoqda

Saudiya Arabistonining markaziy va sharqiy qismlarida havo harorati noldan pastlab ketdi va qor yog‘di. Mahalliy xalq tabiatning ushbu noyob hodisasiga qanday munosabatda? YouTube kanali orqali taqdim etilgan videoni tomosha qilib, buni bilib olish mumkin. 
​Qish yaqinlashgani sayin Saudiyada ko‘plab yog‘ingarchiliklar va hatto qor kuzatilmoqda. Qirollikning turli shaharlari va qishloqlarida sel yomg‘irlari hamda bu mintaqa uchun noyob hodisa hisoblangan qorning yog‘ishi avtomobil harakatining buzilishiga olib keldi. Sahro qor bilan qoplandi. 
Odamlarning qorga munosabati turlicha - kimdir iqlimning bunday o‘zgarishidan xavfsiragan bo‘lsa, yana kimlardir bunday noyob hodisani ko‘rishga musharraf bo‘lganidan xursand bo‘lib, Allohga shukronalar aytmoqda.